มหาวิทยาลัยกรุงเทพ

มหาวิทยาลัยกรุงเทพ (Bangkok University; อักษรย่อ: มกท. – BU) เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยเกริก วิทยาลัยไทยสุริยะ วิทยาลัยธุรกิจบัณฑิตย์ และวิทยาลัยพัฒนา เริ่มแรกนั้นได้รับการก่อตั้งในชื่อ “วิทยาลัยไทยเทคนิค” เมื่อปี พ.ศ. 2505 ต่อมาจึงเปลี่ยนชื่อเป็น “วิทยาลัยกรุงเทพ” และได้รับการยกฐานะขึ้นเป็น “มหาวิทยาลัยกรุงเทพ” เมื่อวันที่ 24 ตุลาคม พ.ศ. 2527 ตามประกาศในราชกิจจานุเบกษา ลงวันที่ 18 ธันวาคม พ.ศ. 2527  โดยจัดการเรียนการสอนใน 11 คณะ รวมทั้ง วิทยาลัยนานาชาติ และบัณฑิตวิทยาลัย ครอบคลุมสาขาวิทยาศาสตร์และเทคโนโลยี มนุษยศาสตร์ สังคมศาสตร์ วิศวกรรมศาสตร์ และสถาปัตยกรรมศาสตร์ ปัจจุบัน เปิดดำเนินการสอน ใน 2 วิทยาเขต ได้แก่ วิทยาเขตกล้วยน้ำไท กรุงเทพมหานคร และวิทยาเขตรังสิต จังหวัดปทุมธานี

**ประวัติ**
มหาวิทยาลัยกรุงเทพถือกำเนิดขึ้น จากการก่อตั้ง "วิทยาลัยไทยเทคนิค" (Thai Polytechnic Institute) ขึ้นเมื่อปี พ.ศ. 2505 โดยสุรัตน์ และปองทิพย์ โอสถานุเคราะห์ (เจ้าของกิจการกลุ่มโอสถสภา) ซึ่งตั้งอยู่บนที่ดินของทั้งสอง ภายในซอยบ้านกล้วยใต้ ริมถนนพระรามที่ 4 (ปัจจุบันเป็นที่ตั้งของวิทยาเขตกล้วยน้ำไท) ซึ่งในสมัยนั้นยังเป็นถนนลูกรังอยู่ แต่เป็นย่านค้าขายของเหล่าบรรดานายห้างต่างชาติ รวมถึงท่าเรือสินค้าที่คลองเตยด้วย
ต่อมาในปี พ.ศ. 2508 ผู้บริหารได้ทำการเปลี่ยนชื่อสถาบันแห่งนี้เป็น "วิทยาลัยกรุงเทพ" (Bangkok College) อ้างอิง-เส้นใต้|เนื่องจากชื่อเดิมสร้างความสับสนต่อประชาชนทั่วไป ที่คิดว่าเป็นโรงเรียนอาชีวศึกษา โดยในสมัยเริ่มแรก กระทรวงศึกษาธิการมิได้รับรองการจัดการศึกษาของโรงเรียน แต่เนื่องจากเป็นวิทยาลัยเอกชนแห่งแรกที่เปิดสอนในระดับปริญญา ผู้บริหารจึงขอความร่วมมือทางวิชาการ จากมหาวิทยาลัยแฟรลีดิกคินสัน (Fairleigh Dickinson University) ประเทศสหรัฐอเมริกา ให้เป็นผู้รับรองวิทยฐานะของปริญญา โดยในสมัยนั้น ผู้สำเร็จการศึกษาจากวิทยาลัยกรุงเทพ จะมีปริญญาสองใบคือ จากวิทยาลัยกรุงเทพ และมหาวิทยาลัยแฟรลีดิกคินสัน
ในระยะต่อมา วิทยาลัยกรุงเทพขยายตัวขึ้นเป็นลำดับ ขณะเดียวกัน มีการก่อตั้งวิทยาลัยเอกชน เพิ่มเติมขึ้นอีกหลายแห่ง เช่นวิทยาลัยการค้าหรือวิทยาลัยธุรกิจบัณฑิตย์ ส่งผลให้การแข่งขันของสถาบันการศึกษาเอกชนสูงขึ้น ผู้บริหารวิทยาลัยกรุงเทพ จึงวางโครงการขยายการศึกษา เพื่อยกฐานะขึ้นเป็นมหาวิทยาลัยมาโดยตลอด จนกระทั่งเมื่อวันที่ 24 ตุลาคม พ.ศ. 2527 ทบวงมหาวิทยาลัยจึงยกฐานะขึ้นเป็น "มหาวิทยาลัยกรุงเทพ" (พร้อมกับมหาวิทยาลัยธุรกิจบัณฑิตย์ และมหาวิทยาลัยหอการค้าไทย)
มหาวิทยาลัยกรุงเทพมีการขยายตัวอย่างรวดเร็ว นำมาซึ่งการเปิดวิทยาเขตแห่งใหม่ บริเวณย่านรังสิต จังหวัดปทุมธานี ซึ่งตั้งอยู่ห่างจากท่าอากาศยานดอนเมือง ไปตามถนนพหลโยธินเป็นระยะทาง 14 กิโลเมตร ภายในพื้นที่กว่า 400 ไร่ ซึ่งผู้ก่อตั้งมหาวิทยาลัยมีความคาดหวัง ที่จะสร้างวิทยาเขตรังสิต ให้เป็นมหาวิทยาลัยที่มีบรรยากาศ เช่นเดียวกับมหาวิทยาลัยชั้นนำ ในสหราชอาณาจักรและสหรัฐอเมริกา ซึ่งตั้งอยู่ในย่านชานเมือง อาคารเรียนต่างๆ มีความโดดเด่นเป็นเอกลักษณ์ ประกอบด้วยสวนหย่อม ซึ่งปลูกต้นไม้ไว้มาก รวมถึงขุดทะเลสาบ แต่เนื่องจากในยุคแรกที่ขยายวิทยาเขตนั้น ย่านรังสิตยังคงห่างไกลจากความเจริญของเมือง นักศึกษามหาวิทยาลัยกรุงเทพ จึงพากันขนานนามวิทยาเขตรังสิตว่าเป็น กระท่อมปลายนา

**สัญลักษณ์ประจำมหาวิทยาลัย**

**ตราประจำมหาวิทยาลัย**
มหาวิทยาลัยกรุงเทพใช้รูปเพชร ประกอบในตราประจำมหาวิทยาลัย มาโดยตลอดตั้งแต่แรกเริ่มก่อตั้ง ซึ่งมีที่มาจากนามของผู้ก่อตั้งมหาวิทยาลัยคือ สุรัตน์ ซึ่งแปลว่าแก้วอันประเสริฐ ซึ่งก็หมายถึงเพชรนั่นเอง การนำรูปเพชรมาใช้เป็นตราประจำมหาวิทยาลัย จึงเป็นการให้เกียรติและรำลึกถึงผู้ก่อตั้ง นอกจากนั้น เพชรยังสื่อความหมายถึงคุณค่า และความแข็งแกร่ง อุปมาดั่งมหาวิทยาลัย เป็นเสมือนสถานที่ "เจียระไน" ให้นักศึกษากลายเป็นเพชร ซึ่งทรงเกียรติทรงคุณค่า มีความมั่นคงแข็งแกร่ง และเป็นที่ยอมรับของสังคม โดยรูปแบบดั้งเดิมเรียกว่า เพชรในชัยพฤกษ์ ซึ่งเป็นตราที่ประกอบไปด้วยรูปเพชรอยู่ตอนบน เล่มหนังสืออยู่ตอนล่าง และล้อมรอบด้วยช่อชัยพฤกษ์ แต่ปัจจุบัน (ตั้งแต่ปีการศึกษา 2548) มีการออกแบบเพิ่มสีสัน เพื่อให้สื่อความหมายชัดเจนขึ้น เพิ่มความทันสมัยมากขึ้น โดยที่ยังคงใช้รูปเพชรลอยตัวอยู่ในเส้นวงกลม

**สีประจำมหาวิทยาลัย**
ที่มาของสีสัญลักษณ์ประจำมหาวิทยาลัยนั้น จากหลักฐานและบันทึกทางประวัติศาสตร์ของมหาวิทยาลัย แต่เดิมมหาวิทยาลัยใช้ สีเขียวอมฟ้า เป็นสีประจำมหาวิทยาลัย ดังจะเห็นได้จาก ปกเสื้อครุยของบัณฑิตรุ่นแรก ๆ ที่เป็นสีเขียวอมฟ้า และจากเพลงมาร์ชของมหาวิทยาลัย ที่ยังคงมีเนื้อร้องว่า ธงเขียวเชิดให้เด่นไกลนานเนาว์ มาจนถึงปัจจุบัน
ปัจจุบัน ได้เปลี่ยนมาใช้ สีม่วง และ สีแสด เป็นสีประจำมหาวิทยาลัย โดยการเปลี่ยนแปลงสีประจำมหาวิทยาลัยนั้น เพื่อเป็นเกียรติกับสองบูรพาจารย์ผู้ก่อตั้งมหาวิทยาลัย เนื่องจากสีม่วงเป็นสีประจำวันเสาร์ และสีแสดเป็นสีประจำวันพฤหัสบดี

**ต้นไม้ประจำมหาวิทยาลัย**
ต้นชัยพฤกษ์ 
ต้นชัยพฤกษ์ เป็นต้นไม้มงคลที่ใช้ในพิธีการมงคลตามความเชื่อของคนไทย นำมาใช้เป็นต้นไม้ประจำมหาวิทยาลัย โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เคยทรงนำมาปลูก ณ บริเวณด้านหน้าอาคารฝั่งทิศใต้ ของอาคารหอสมุดสุรัตน์ โอสถานุเคราะห์

**เพลงประจำมหาวิทยาลัย**
เพลงประจำมหาวิทยาลัย ที่ใช้ในพิธีการและโอกาสต่างๆ นั้น มีทั้งเพลงมาร์ช และเพลงความรู้คู่ความดี เป็นเพลงที่ใช้มาตั้งแต่มีการก่อตั้งมหาวิทยาลัย ลักษณะคำร้อง ทำนอง และแนวดนตรี จึงเป็นไปในลักษณะย้อนยุค 

**ทำเนียบอธิการบดี**

**คณะและวิทยาลัย**
 คณะบริหารธุรกิจ- คณะการสร้างเจ้าของธุรกิจ และการบริหารกิจการ- คณะบัญชี- คณะนิเทศศาสตร์- คณะศิลปกรรมศาสตร์- คณะดิจิทัลมีเดียและศิลปะภาพยนตร์- คณะนิติศาสตร์- คณะมนุษยศาสตร์ และการจัดการการท่องเที่ยว- คณะเศรษฐศาสตร์และการลงทุน- คณะวิศวกรรมศาสตร์- คณะสถาปัตยกรรมศาสตร์- คณะเทคโนโลยีสารสนเทศและนวัตกรรม- วิทยาลัยนานาชาติ- วิทยาลัยนานาชาติจีน- บัณฑิตวิทยาลัย

**วิทยาเขต**
มหาวิทยาลัยกรุงเทพ เปิดดำเนินการสอนใน 2 วิทยาเขต ได้แก่

**วิทยาเขตหลัก (Main Campus)**
ตั้งอยู่ ณ เลขที่ 9/1 หมู่ 5 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี ห่างจากท่าอากาศยานนานาชาติดอนเมืองไปทางทิศเหนือประมาณ 14 กิโลเมตร มีพื้นที่ 441 ไร่ 1งาน 67 ตารางวา เป็นสถานที่ศึกษาของนักศึกษาในระดับปริญญาตรี-โท-เอก ทุกคณะ ทุกชั้นปี นอกจากนี้ ยังเป็นสถานที่ตั้งของสนามกีฬา มหาวิทยาลัยกรุงเทพ หอสมุดสุรัตน์ โอสถานุเคราะห์ และพิพิธภัณฑสถานเครื่องถ้วยเอเชียตะวันออกเฉียงใต้ ซึ่งเป็นศูนย์กลางการศึกษาวิจัยเครื่องถ้วยโบราณที่สำคัญและสมบูรณ์ที่สุดแห่งหนึ่งในภูมิภาคเอเชียตะวันออกเฉียงใต้
วิทยาเขตรังสิต ได้รับการรับรองมาตรฐาน ISO 14001 ทั้งระบบจากสถาบันสิ่งแวดล้อมไทย ซึ่งนับเป็นมหาวิทยาลัยเอกชนแห่งแรกในประเทศไทยที่ได้รับรองมาตรฐาน ISO 14001 ทั้งระบบ

**วิทยาเขตกล้วยน้ำไท (City Campus)**
253x253pxตั้งอยู่ ณ เลขที่ 119 ถนนกล้วยน้ำไท แขวงพระโขนง เขตคลองเตย กรุงเทพมหานคร มีพื้นที่ 25 ไร่ 3 งาน 49 ตารางวา เคยเป็นที่ทำการของหลักสูตรพิเศษ ปัจจุบันกำลังรื้ออาคารทั้งหมดเพื่อสร้างเป็น Creative Park ศูนย์การเรียนรูู้, หอศิลป์ Exhibition, Museum อาคารเรียนรู้ โดยคาดว่าจะแล้วเสร็จในปี พ.ศ. 2570

**ความสัมพันธ์กับสถาบันต่างประเทศ**
มหาวิทยาลัยมีความสัมพันธ์กับสถาบันอุดมศึกษาต่างๆ ทั่วโลกเป็นอย่างดี นำมาซึ่งความร่วมมือและการสนับสนุนทางด้านวิชาการรวมทั้งด้านวัฒนธรรมในโครงการต่างๆ เช่น โครงการแลกเปลี่ยนคณาจารย์และนักศึกษา โครงการศึกษาดูงาน ตลอดจนการพบปะแลกเปลี่ยนความรู้ทางด้านการบริหารมหาวิทยาลัยระหว่างผู้บริหารระดับสูงมหาวิทยาลัยกรุงเทพเป็นสถาบันอุดมศึกษาแห่งแรกของภาคพื้นเอเชียอาคเนย์ที่ได้รับเชิญเข้าเป็นสมาชิกของสมาคมอธิการบดีระหว่างประเทศ (International of University Presidents IAUP) ซึ่งในปี 2527 ดร.เจริญ คันธวงศ์ อธิการบดีกิตติคุณ ได้รับเลือกเป็นเลขาธิการ และดร.ธนู กุลชล อธิการบดีได้รับเลือกเป็นผู้ช่วยเลขาธิการ โดยมีวาระการดำรงตำแหน่งเป็นเวลา 3 ปี
ในปี พ.ศ. 2549 ดร.ธนู กุลชล เป็นอธิการบดีเพียงคนเดียวจากมหาวิทยาลัยในประเทศไทยที่ได้รับเชิญให้เข้าร่วมการสัมมนาในหัวข้อเรื่อง The Social Benefits of the Research University of in the 21st Century ซึ่งจัดขึ้นโดยเลขาธิการสหประชาชาติ ฯพณฯ โคฟี อันนัน ณ นครนิวยอร์ก สหรัฐอเมริกา
นอกจากนี้ในปี พ.ศ. 2550 ดร.มัทนา สานติวัตร อธิการบดี ได้รับเชิญจาก ฯพณฯ บัน คี มูน เลขาธิการสหประชาชาติ เข้าร่วมสัมมนา The Secretary-General's Global Colloquium of University Presidents ในหัวข้อ Global Climate Change ณ นครนิวยอร์ก สหรัฐอเมริกา
ในด้านการพัฒนาคุณภาพเกี่ยวกับการเรียนการสอนและบุคลากร หรืออาจารย์ผู้สอน มหาวิทยาลัยได้รับการสนับสนุนในด้านวิชาการจากมหาวิทยาลัยที่มีชื่อเสียงดีเด่นของประเทศสหรัฐอเมริกาและประเทศอื่นๆ อาทิ- เครือรัฐออสเตรเลีย
** Deakin University
** University of Wollongong- สาธารณรัฐออสเตรีย
** FHS Kufstein Tirol University of Applied Sciences
** Management Center Innsbruck (MCI)
** Upper Austria University of Applied Sciences- สาธารณรัฐประชาชนบังกลาเทศ
** IBAIS University (International Business Administration and Information System)
** International University of Business Argriculture and Technology (IUBAT)- ราชอาณาจักรกัมพูชา
** Norton University- สาธารณรัฐประชาชนจีน 
** Beijing Polytechnic University
** Guangdong University of Foreign Studies
** Hubei Open University
** Southwest Jiaotong University
** Yunnan Normal University- สาธารณรัฐไซปรัส
** The American University of Cyprus- สาธารณรัฐฟินแลนด์
** Mikkeli Polytechnic
** Satakunta University of Applled Sciences- สาธารณรัฐฝรั่งเศส
** École Supérieure des Sciences Commerciales d'Angers (ESSCA)- สหพันธ์สาธารณรัฐเยอรมนี
** Bad Honnef Bonn International University of Applied Sciences- สาธารณรัฐฮังการี
** Budapest Business School- สาธารณรัฐอินเดีย
** AICAR Business School- สาธารณรัฐอินโดนีเซีย
** University Negeri Semarang- สาธารณรัฐไอร์แลนด์
** Dundalk Institute of Technology- สาธารณรัฐอิตาลี
** University of Foggia- ประเทศญี่ปุ่น
** Dohto University
** Hagoromo University of International Studies
** Kansai Gaidai University
** Nagaoka University of Technology
** Osaka Gakuin University
** Osaka International University
** Osaka Jogakuin College
** Osaka University of Economics- สาธารณรัฐเกาหลี
** Hankuk Aviation University
** Hannam University
** Sungkyunkwan University
** Pai Chai University- สาธารณรัฐประชาธิปไตยประชาชนลาว
** The Lao-American College- ประเทศมาเลเซีย
** Universiti of Utara Malaysia- สหรัฐเม็กซิโก
** Instituto Tecnológico y de Estudios Superiores de Monterrey (ITESM)- ราชรัฐโมนาโก
** International University of Monaco- ราชอาณาจักรนอร์เวย์
** Alesund University College
** Hedmark University College- สาธารณรัฐฟิลิปปินส์
** La Consolacion College-Bacolod
** University of Mindanoa- ราชอาณาจักรสวีเดน
** Malardalen University
** Vaxjo University- สหราชอาณาจักร
** Leeds Metropolitan University- สหรัฐอเมริกา
** Babson College
** California State University, Sacramento
** College of Charleston
** Fairleigh Dickinson University
** Hawaii Pacific University
** Marietta College
** Middle Tennessee State University
** Murray State University
** Ohio University
** Pittsburg State University
** Southern Illinois University
** University of Nebraska
** University of New Orleans
** University of Massachusetts, Amherst
** University of Montana- สาธารณรัฐสังคมนิยมเวียดนาม
** Cantho University
** Duy Tan University
** Vietnam University of Commerce

**การจัดอันดับมหาวิทยาลัย**
การจัดอันดับโดย Qs Asia University Rankings  สถาบันจัดอันดับมหาวิทยาลัยชื่อดังระดับโลก ได้ทำการประกาศผลการจัดอันดับมหาวิทยาลัยในภูมิภาคเอเชีย QS Asia University Rankings 2019 ซึ่งในการจัดอันดับครั้งนี้ มีมหาวิทยาลัยของไทย ทั้งสถาบันของรัฐและเอกชน ติดอันดับเอเชียทั้งหมดกว่า 19 สถาบัน และเป็นที่น่ายินดีเป็นอย่างยิ่งที่มหาวิทยาลัยกรุงเทพ สามารถติด Top มหาวิทยาลัยเอกชนอันดับ 1 ของไทย และในระดับ 401-405 ในภูมิภาคเอเชีย
การจัดอันดับโดย เว็บโอเมตริกซ์ (Webometrics)  ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบันซึ่ง เมื่อเดือนตุลาคม 2561 ล่าสุดผล ม.กรุงเทพ สร้างชื่อเสียงอีกครั้ง ด้วยการคว้าตำแหน่ง มหาวิทยาลัยเอกชน อันดับ 1 ของไทย การจัดอันดับเว็บไซต์มหาวิทยาลัยชั้นนำของโลก ปี 2019
การจัดอันดับโดย uniRank University Ranking  ผลการจัดอันดับของเว็บไซต์และองค์กรระหว่างประเทศ 4 International Colleges & Universities หรือ www.4icu.org ประกาศผล " The 2017 University Web Rankings : Top 200 Universities in the world " หรือ เว็บมหาวิทยาลัยยอดนิยมระดับโลก ที่มีการสืบค้นและเข้าชมมากที่สุดจากตลอดระยะเวลา 1 ปีที่ผ่านมา จาก 200 ประเทศทั่วโลก ซึ่งมีการดำเนินการจัดอันดับความนิยมเว็บไซต์ของมหาวิทยาลัยและวิทยาลัยต่างๆ มาตั้งแต่เดือนกรกฎาคม ค.ศ. 2005 และ รายงานผลปีละ 2 ครั้ง ในเดือนมกราคมและเดือนกรกฎาคม เรียกว่า uniRank University Ranking™

**สถานที่สำคัญ**
 หอพระพุทธสุรัตนมุนี (หลวงพ่อเพชร) - เป็นที่ประดิษฐานพระพุทธสุรัตนมุนี ปางนาคปรก พระพุทธรูปประจำมหาวิทยาลัย ลักษณะเป็นศาลาทรงไทยตรีมุข ก่ออิฐถือปูน ประกอบด้วยลวดลายไทยอย่างวิจิตรงดงาม องค์พระหล่อด้วยสำริด รมดำทั้งองค์ ฐานพญานาคประดับด้วยกระจกสี ด้านหน้าหอพระ มีแผ่นศิลาจารึกพระพุทธโอวาทของพระพุทธเจ้า- หอสมุดสุรัตน์ โอสถานุเคราะห์ (Surat Osathanugrah Library) - เป็นหอสมุดกลางของมหาวิทยาลัย ตั้งอยู่ที่วิทยาเขตรังสิต เป็นอาคารสูง 5 ชั้น ให้ชื่อเพื่อเป็นเกียรติแด่ร้อยตำรวจเอกสุรัตน์ โอสถานุเคราะห์ ผู้ก่อตั้งมหาวิทยาลัย- อาคารนิเทศศาสตร์คอมเพล็กซ์ ปองทิพย์ โอสถานุเคราะห์ - เป็นกลุ่มอาคารสำหรับการศึกษาทางด้านนิเทศศาสตร์ และการสื่อสารมวลชน ตั้งอยู่ใกล้กับทะเลสาบ ภายในมหาวิทยาลัยที่วิทยาเขตรังสิต- พิพิธภัณฑสถานเครื่องถ้วยเอเชียตะวันออกเฉียงใต้ - จัดตั้งขึ้นเนื่องในโอกาสที่มหาวิทยาลัยมีอายุครบรอบ 40 ปี ซึ่งอาจารย์สุรัตน์ โอสถานุเคราะห์ ผู้ก่อตั้งมหาวิทยาลัย ได้กรุณามอบศิลปโบราณวัตถุ จำนวนกว่า 2,000 รายการ เพื่อให้เป็นแหล่งศึกษาหาความรู้ของนักเรียน นักศึกษา ตลอดจนประชาชนทั่วไป โดยห้องจัดแสดงอยู่บริเวณชั้นใต้ดินของหอสมุดสุรัตน์ โอสถานุเคราะห์ มีพื้นที่ใช้สอยประมาณ 1,872 ตารางเมตร แบ่งออกเป็นห้องนิทรรศการถาวร ห้องนิทรรศการพิเศษ คลังพิพิธภัณฑสถานเพื่อการศึกษา สำนักงาน และร้านจำหน่ายของที่ระลึก- โรงละครแบล็กบ็อกซ์ - เป็นโรงละครแบบบรอดเวย์ ที่มีลักษณะเฉพาะคือ ทุกสิ่งทุกอย่างในโรงละครเป็นสีดำ สร้างด้วยเทคโนโลยีที่ทันสมัย ใช้เป็นสถานที่แสดงละครเวทีของนักศึกษา- บียู เรสโตรองต์ - เป็นภัตตาคารจำลอง ของภาควิชาการท่องเที่ยวและการโรงแรม คณะมนุษยศาสตร์ มหาวิทยาลัยกรุงเทพ ตั้งอยู่ที่อาคาร ศูนย์ประชาสัมพันธ์ (ประตู 1) วิทยาเขตกล้วยน้ำไท ให้บริการเฉพาะอาหารกลางวัน ทุกวันอังคาร-วันเสาร์ ระหว่างเวลา 11.00-14.00 น. ยกเว้นช่วงสอบ และปิดภาคการศึกษา วัตถุประสงค์ที่สำคัญในการเปิดดำเนินการ คือ ให้นักศึกษาได้มีโอกาสนำความรู้มาปฏิบัติจริง ได้เรียนรู้ และแก้ปัญหาที่เกิดขึ้นในระหว่างปฏิบัติงาน ฝึกการทำงานร่วมกันเป็นหมู่คณะ เหนือสิ่งอื่นใด นักศึกษาจะต้องเรียนรู้ และเข้าใจว่า จะต้องให้บริการอย่างสุดความสามารถ- หอศิลป์ มหาวิทยาลัยกรุงเทพ - เป็นสถานที่จัดแสดงผลงานทางศิลปะต่างๆ ทั้งศิลปินอาชีพ ศิลปินอิสระ นักศึกษาทั้งในและต่างประเทศ- บียู แลนด์มาร์ก คอมเพล็กซ์ กลุ่มอาคาร 3 หลัง ตั้งอยู่ด้านหน้ามหาวิทยาลัยวิทยาเขตรังสิต

**ชีวิตในมหาวิทยาลัย**

**เพชรกิจกรรม**
มหาวิทยาลัยกรุงเทพ จัดให้มีการทำกิจกรรมนอกหลักสูตร โดยมีการกำหนดเป็นหัวข้อกิจกรรมต่างๆ เป็น 2 ลักษณะ ลักษณะแรก เป็นกิจกรรมเชิงบังคับ และลักษณะที่สอง เป็นกิจกรรมที่สามารถเลือกทำได้ ซึ่งนักศึกษาจะต้องบันทึกกิจกรรมต่างๆ ที่ทำลงในสมุดบันทึกกิจกรรม หรือ Electronic Diamond Book ซึ่งถือเป็นหลักฐานสำคัญว่านักศึกษาได้เรียนรู้กิจกรรมนอกหลักสูตร และได้รับการรับรองจากมหาวิทยาลัยว่าตนมีส่วนร่วมในกิจกรรมต่างๆ อันมีส่วนร่วมในกระบวนการพัฒนานักศึกษาให้เป็นบัณฑิตที่สมบูรณ์เปี่ยมด้วยความรู้คู่ความดี ก้าวทันการเปลี่ยนแปลงของโลก และดำเนินชีวิตได้อย่างมีความสุข
สำหรับกิจกรรมที่นักศึกษาต้องทำเป็น 8 หมวด คือ- 1. กิจกรรมด้านคุณธรรม จริยธรรม อาทิ กิจกรรมด้านศาสนา การฝึกอบรมปฏิบัติธรรมการทำบุญตักบาตร- 2. กิจกรรมที่รับผิดชอบต่อสถาบันและสังคม อาทิ การปลูกฝังจิตสำนึกประชาธิปไตยผ่านการลงคะแนนเสียงเลือกตั้ง ทั้งในระดับสถาบัน ท้องถิ่นหรือระดับชาติ การร่วมรณรงค์ในโครงการต่างๆ เช่น การแต่งกายถูกระเบียบ การใช้สะพานลอย การปฏิบัติตามกฏจราจร (กิจกรรมบังคับ: การเลือกตั้งคณะกรรมการสโมสรนักศึกษา หรือคณะกรรมการคณะ)- 3. กิจกรรมส่งเสริมความคิดสร้างสรรค์ และการมีจิตวิญญาณของผู้ประกอบการ อาทิ การส่งผลงานเข้าประกวดโครงการต่างๆ การเข้าร่วมอบรม สัมมนาหลักสูตรต่างๆที่ส่งเสริมความคิดสร้างสรรค์ และการมีจิตวิญญาณของผู้ประกอบการ (กิจกรรมบังคับ: การเข้าชมนิทรรศการที่จัดโดยหอศิลปมหาวิทยาลัยกรุงเทพ)- 4. กิจกรรมวิชาการ อาทิ การศึกษาดูงาน เข้าร่วมอบรม สัมมนา หลักสูตรที่ให้ทักษะความรู้ทางด้านวิชาการ- 5. กิจกรรมกีฬา ส่งเสริมสุขภาพ และ นันทนาการ อาทิ การเข้าร่วมงานกีฬาต่างๆ หรือการออกกำลังกายในสถานที่ที่มหาวิทยาลัยจัดให้ หรือตาม Fitness Center ภายนอกอย่างสม่ำเสมอ- 6. กิจกรรมบำเพ็ญประโยชน์และรักษาสิ่งแวดล้อม อาทิ การบำเพ็ญประโยชน์ต่อส่วนรวมการออกค่ายอาสา การบริจาคโลหิต การ่วมอนุรักษ์สิ่งแวดล้อมการปลูกป่า เป็นต้น- 7. กิจกรรมส่งเสริมศิลปะและวัฒนธรรม อาทิ การร่วมกิจกรรมพิธีบายศรีสู่ขวัญ หลือเทียนพรรษา วันลอยกระทง พิธีไหว้ครู (กิจกรรมบังคับ: การเข้าชมพิพิธภัณฑสถานเครื่องถ้วยเอเชียตะวันออกเฉียงใต้)- 8. การเข้าร่วมเป็นสมาชิกชมรม หรือกลุ่มกิจกรรมที่มหาวิทยาลัยรับรอง พร้อมร่วมทำ กิจกรรมกับชมรม หรือกลุ่มกิจกรรมที่เข้าร่วม
หมายเหตุ :	- 1. กิจกรรมบังคับของนักศึกษาวิทยาลัยนานาชาติ เรื่องการเยี่ยมชมพิพิธภัณฑ์เครื่องถ้วยเอเชียตะวันออกเฉียงใต้ ไปเยี่ยมชมที่ ว.รังสิต หรือไปเยี่ยมชมพิพิธภัณฑ์อื่น ๆ แทนได้ โดยนักศึกษาต้องมีหลักฐาน และได้รับอนุการอนุญาตให้บันทึกกิจกรรมจากคณบดี- 2. กิจกรรมบังคับของนักศึกษา ภาคพิเศษ กิจกรรมบังคับของนักศึกษา ภาคพิเศษ มีเพียง 1 กิจกรรม คือชมหอศิลป์ เพราะเรียนที่ ว.กล้วยน้ำไท และไม่มีการเลือกตั้งคณะกรรมการบริหารงานสโมสร นักศึกษา
นักศึกษาทุกหลักสูตรปริญญาตรี ต้องทำกิจกรรมให้ครบทั้งหมด โดย 4 ปีภาคปกติจะต้องมีจำนวนกิจกรรมที่กำหนดไม่น้อยกว่า 16 กิจกรรม ปีละไม่ต่ำกว่า 50 ชั่วโมง ครบ 8 หมวด และ 3 กิจกรรมบังคับ ส่วนการได้รับทรานสคริปและเกียรติบัตรแสดงการเข้าร่วมทำกิจกรรม ภาคปกติจะต้องมีจำนวนกิจกรรมที่กำหนดไม่น้อยกว่า 32 กิจกรรม ปีละไม่ต่ำกว่า 50 ชั่วโมง ครบ 8 หมวด และ 3 กิจกรรมบังคับ และภาคพิเศษต้องมีจำนวนกิจกรรมที่กำหนดไม่น้อยกว่า 8 กิจกรรม ครบ 8 หมวด และ 1 กิจกรรมบังคับ (ชมหอศิลป์) ส่วนการได้รับทรานสคริปและเกียรติบัตรแสดงการเข้าร่วมทำกิจกรรม ภาคปกติจะต้องมีจำนวนกิจกรรมที่กำหนดไม่น้อยกว่า 16 กิจกรรม ครบ 8 หมวด และ 1 กิจกรรมบังคับ (ชมหอศิลป์) จึงจะถือว่าทำกิจกรรมนอกหลักสูตรและได้รับประสบการณ์เพื่อพัฒนาตนเองสมคุณค่าแห่งการเป็นบัณฑิต 

**กิจกรรมปฐมนิเทศและรับน้องใหม่ของมหาวิทยาลัย**
มหาวิทยาลัยกรุงเทพจัดให้มีพิธีปฐมนิเทศนักศึกษาใหม่เป็นประจำทุกปี โดยเป็นการปฐมนิเทศรวมทั้งมหาวิทยาลัย ท่านอธิการบดี คณะผู้บริหาร คณบดี คณาจารย์ ให้เกียรติเข้าร่วมในพิธีดังกล่าวเป็นประจำทุกปี ซึ่งในงานจะมีพิธีบายสีสู่ขวัญ และการแสดงจากพี่จากคณะและชมรมต่างๆ คอนเสิร์ตจากศิลปินดารา เพื่อเป็นการต้อนรับน้องใหม่ ในแต่ละปีจะมีชื่องานที่แตกต่างกันไป เช่น- ปี 2548 Enjoy Bu Life 2005 (4 มิถุนายน 2548 ณ อาคารยิมเนเซียม 1 ฮอล์ล 1 ศูนย์กีฬามหาวิทยาลัยธรรมศาสตร์ ศูนย์รังสิต)- ปี 2549 พิธีปฐมนิเทศนักศึกษาใหม่ 2549 (ณ อาคารยิมเนเซียม 1 ฮอล์ล 1 ศูนย์กีฬามหาวิทยาลัยธรรมศาสตร์ ศูนย์รังสิต)- ปี 2550 พิธีปฐมนิเทศนักศึกษาใหม่ 2550 (2 มิถุนายน 2550 ณ อาคารอเนกประสงค์ (ธันเดอร์โดม) สถานกีฬาเมืองทองธานี)- ปี 2551 Bangkok Kok Kok Kok เปิดประตูมหาวิทยาลัย คู่หัวใจคุณธรรม (ณ อาคารยิมเนเซียม 1 ฮอล์ล 1 ศูนย์กีฬามหาวิทยาลัยธรรมศาสตร์ ศูนย์รังสิต)- ปี 2552 Miracle Freshy Day 2009 มหัศจรรย์วันรับน้องใหม่ ใส่ใจทำความดี (30 พฤษภาคม 2552 ณ อาคารยิมเนเซียม 1 ฮอล์ล 1 ศูนย์กีฬามหาวิทยาลัยธรรมศาสตร์ ศูนย์รังสิต)- ปี 2553 Fantastic Freshy Day 2010 Welcome to Bu Creative World (11 มิถุนายน 2553 ณ อาคารยิมเนเซียม 1 ฮอล์ล 1 ศูนย์กีฬามหาวิทยาลัยธรรมศาสตร์ ศูนย์รังสิต)-  ปี 2554 BU ร้อยดวงใจ เทิดไท้๘๔พรรษามหาราชา (10 มิถุนายน 2554 ณ อาคารยิมเนเซียม 1 ฮอล์ล 1 ศูนย์กีฬามหาวิทยาลัยธรรมศาสตร์ ศูนย์รังสิต)fix-attempted=yes 

**Sport Day**
Sport Day เป็นการแข่งขันกีฬาภายในของมหาวิทยาลัยกรุงเทพ ซึ่งจัดโดยสโมสรนักศึกษาภาคปกติ เป็นการแข่งขันกีฬาระหว่างนักศึกษาคณะต่างๆ ของมหาวิทยาลัย ซึ่งจะจัดขึ้นเป็นประจำทุกปี ที่สนามกีฬาสุรี บูรณธนิต และสนามกีฬาภายใน มหาวิทยาลัยกรุงเทพ วิทยาเขตรังสิต  

**งานลอยกระทง วิทยาเขตรังสิต**
มหาวิทยาลัยกรุงเทพ มีการจัดประเพณีลอยกระทงเป็นประจำทุกปี เพื่อเป็นการสืบสานวัฒนธรรมประเพณีไทย ในงานจะมีการประกวดกระทง ประกวดนางนพมาศ ประกวดร้องเพลงลูกทุ่ง การออกร้านขายของของคณะ และชมรมต่างๆ ซึ่งจะจัดขึ้นที่ มหาวิทยาลัยกรุงเทพ วิทยเขตรังสิต 

**กิจกรรมชมรมและโครงการต่างๆ **
ชมรมวิชาการ- ชมรมไอแซค- ชมรมถ่ายภาพ- ชมรมการตลาด- ชมรมปาฐกถาและโต้วาที
ชมรมศิลปวัฒนธรรม- ชมรมศาสนาและวัฒนธรรมไทย- ชมรมดนตรีและนาฏศิลป์ไทย- ชมรมดนตรีสากล- ขับร้องและประสานเสียง
ชมรมนักศึกษาสัมพันธ์- ชมรมเชียร์- ชมรมกระจายเสียง- ชมรมวิทยุสมัครเล่น- ชมรมทัศนศึกษาและการท่องเที่ยว
ชมรมบำเพ็ญประโยชน์- ชมรมโรตาแรคท์- ชมรมค่ายอาสาพัฒนา- ชมรมอนุรักษ์ธรรมชาติและสิ่งแวดล้อม
ชมรมกีฬา- ชมรมยูโด- ชมรมกรีฑา- ชมรมตะกร้อ- ชมรมเทนนิส- ชมรมฟันดาบ- ชมรมฟุตบอล- ชมรมรักบี้ฟุตบอล- ชมรมบาสเกตบอล- ชมรมวอลเลย์บอล- ชมรมแบดมินตัน- ชมรมเทเบิลเทนนิส
กิจกรรมคณะ- คณะบัญชี- คณะบริหารธุรกิจ- คณะนิเทศศาสตร์- คณะนิติศาสตร์- คณะมนุษยศาสตร์- คณะเศรษฐศาสตร์- คณะวิทยาศาสตร์และเทคโนโลยี- คณะศิลปกรรมศาสตร์- คณะวิศวกรรมศาสตร์- คณะสถาปัตยกรรมศาสตร์- วิทยาลัยนานาชาติ
โครงการ- โครงการละครเวทีการกุศล  เป็นโครงการของนักศึกษาคณะนิเทศศาสตร์ ใช้ชื่อกลุ่มว่า "ครอบครัวละครนิเทศศาสตร์" ที่เปิดโอกาสให้นักศึกษาที่มีความสนใจกิจกรรมการแสดง เข้าร่วมเป็นทีมงาน โดยมีอาจารย์ที่ปรึกษาเป็นผู้ให้คำแนะนำในการดำเนินงาน ซึ่งโครงการละครเวทีนี้จะจัดแสดงเป็นประจำทุกปี รายได้ส่วนหนึ่งจากการแสดงจะมอบแก่องค์กรการกุศล- โครงการให้คำแนะนำและปรึกษาด้านกฎหมาย  เป็นโครงการของนักศึกษาคณะนิติศาสตร์ในการให้บริการด้านกฎหมายแก่ประชาชนและผู้สนใจ โดยไม่คิดค่าใช้จ่ายใด ๆ จัดเป็นบริการเพื่อสังคมที่นักศึกษาสามารถใช้เป็นเวทีในการฝึกฝนเชิงปฏิบัติการและได้รับประโยชน์จากโครงการดังกล่าว โดยมีอาจารย์ผู้มีความรู้และความ เชี่ยวชาญทางกฎหมายควบคุมดูแลอย่างใกล้ชิด เพื่อให้บริการนี้มีประสิทธิภาพอย่างเต็มที่- โครงการฝึกงานภาคฤดูร้อนบริษัทจำลองรีจอยซ์  เป็น โครงการของนักศึกษาภาควิชาการตลาด คณะบริหารธุรกิจ ที่จัดตั้งบริษัทจำลองขึ้น เพื่อฝึกฝนประสบการณ์ภาคปฏิบัติ โดยนักศึกษาทำหน้า ที่ในการบริหารงานเองทั้งระบบ ซึ่งเป็นโครงการที่ประสบความสำเร็จ และมียอดจำหน่ายสินค้าเพิ่มขึ้นทุกปี- โครงการแข่งขันสิ่งประดิษฐ์  เป็นโครงการของนักศึกษา คณะวิศวกรรมศาสตร์ โดยได้รับรางวัลรองชนะเลิศในการแข่งขันหุ่นยนต์ TPA Robocon'98 ซึ่งจัดโดยสมาคมส่งเสริมเทคโนโลยีส (ไทย-ญี่ปุ่น) และรางวัลชนะเลิศ (Winner) และรางวัล Best Performance ในฐานะทีมตัวแทนประเทศไทยจากการแข่งขันประดิษฐ์หุ่นยนต์นานาชาติ Robocon'99 ณ ประเทศญี่ปุ่น ซึ่งเป็นชัยชนะครั้งแรกของประเทศไทย และเพื่อเป็นการพัฒนศักยภาพผู้นำนักศึกษา ทางมหาวิทยาลัย ได้จัดโครงการอบรมสัมมนาผู้นำนักศึกษาประจำปีโดยมีจุดประสงค์ที่จะเสริมสร้างทักษะแก่นักศึกษา ที่ทำหน้าที่เป็นตัวแทนของชมรม คณะและโครงการกิจกรรมต่างสๆ นักศึกษาสามารถทำกิจกรรมร่วมกับผู้อื่นได้ อย่างมีประสิทธิภาพทั้งกิจกรรมภายในและการเข้าร่วมกิจกรรมระหว่างสถาบัน- โครงการฝึกงานด้านบัญชี เป็นโครงการของนักศึกษาคณะ บัญชีเพื่อฝึกปฏิบัติงานด้านการจัดทำและการนำเสนอข้อมูลทางการบัญชี รวมถึงด้านการตรวจสอบบัญชี โดยนักศึกษาสามารถเลือกฝึกงานในโครงการต่าง ๆ ได้ตามความสนใจและความถนัด ซึ่งจะทำให้นักศึกษาได้มีทักษะ และประสบการณ์ทางวิชาชีพเป็นการเตรียมความพร้อมก่อนสำเร็จการศึกษาเพื่อก้าวสู่โลกธุรกิจ

**บุคคลที่มีชื่อเสียงจากมหาวิทยาลัยกรุงเทพ**
 ด้านวงการบันเทิง (พิธีกร / นักแสดง / นักร้อง)- นาถยา แดงบุหงา (กุ๊ก) อดีตนักแสดง, นักการเมือง ศิษย์เก่าคณะนิเทศศาสตร์ - ทรงสิทธิ์ รุ่งนพคุณศรี นักร้อง, นักแสดง, พิธีกร ศิษย์เก่าคณะนิเทศศาสตร์- ศักดิ์สิทธิ์ แท่งทอง นักร้อง, นักแสดง, พิธีกร ศิษย์เก่าคณะนิเทศศาสตร์ - เกตุเสพย์สวัสดิ์ ปาลกะวงศ์ ณ อยุธยา (น้าเน็ก) พิธีกร, นักธุรกิจ ศิษย์เก่าคณะนิเทศศาสตร์ - เบญจพล เชยอรุณ (กอล์ฟ) นักแสดง พิธีกร อดีตนักร้องวงเลอโดม ศิษย์เก่าคณะนิเทศศาสตร์ - นิธิ สมุทรโคจร (จ๊อบ) นักแสดง พิธีกร เจ้าของธุรกิจบริการท่องเที่ยวและที่พัก ศิษย์เก่าคณะนิเทศศาสตร์ - วรรธนะ กัมทรทิพย์ (กิ๊ฟ) นักแสดง, พิธีกร ศิษย์เก่าคณะนิเทศศาสตร์ สาขาการโฆษณา- ธัญญาเรศ รามณรงค์ (ธัญญ่า) นักแสดง, พิธีกร ศิษย์เก่าคณะนิเทศศาสตร์ สาขาโทรทัศน์และวิทยุกระจายเสียง รุ่นที่ 32- แอน ทองประสม (แอน) นักแสดงช่อง 3 เอชดี, ผู้จัดละคร ศิษย์เก่าคณะนิเทศศาสตร์ รุ่นที่ 33- พิมพ์พรรณ ชลายนคุปต์ (พิมพ์) นักแสดง, นางแบบ ศิษย์เก่าคณะบริหารธุรกิจ สาขาการเงิน- ณัฐริกา ธรรมปรีดานันท์ (น้ำผึ้ง) นางงามเวที "เทพีสงกรานต์วิสุทธิกษัตริย์", นางแบบ, นักแสดง ศิษย์เก่าคณะนิเทศศาสตร์- อินทิรา เจริญปุระ (ทราย) นักแสดง, พิธีกร, นักเคลื่อนไหวทางการเมือง ศิษย์เก่าคณะนิเทศศาสตร์ สาขาการโฆษณา- รามาวดี นาคฉัตรีย์​ (ปูเป้) นักแสดง ศิษย์เก่าคณะคณะมนุษยศาสตร์ เอกการท่องเที่ยวและการโรงแรม- พิมพ์มาดา บริรักษ์ศุภกร (พิม,พิม ซาซ่า) นักร้องวงซาซ่า, นักแสดง, พิธีกร, ผู้จัดละคร ศิษย์เก่าคณะมนุษยศาสตร์ - วิริฒิพา ภักดีประสงค์ (วุ้นเส้น) นางแบบ, วีเจ, นักแสดง, พิธีกร ศิษย์เก่าคณะนิเทศศาสตร์- เจนี่ เทียนโพธิ์สุวรรณ (เจนี่) นักแสดง ศิษย์เก่าคณะนิเทศศาสตร์ รุ่นที่ 38- ศรีริต้า เจนเซ่น นักแสดงช่อง 3 เอชดี ศิษย์เก่าคณะนิเทศศาสตร์- ปาณรวัฐ กิตติกรเจริญ (บิ๊ก,บิ๊ก D2B) อดีตนักร้อง ดีทูบี ศิษย์เก่าคณะนิเทศศาสตร์ ภาควิชาวิทยุโทรทัศน์ สาขาภาพยนตร์- รฐา โพธิ์งาม (หญิง,ญาญ่าญิ๋ง) นักแสดง ศิษย์เก่าปริญญาตรี คณะมนุษยศาสตร์ วิชาเอกภาษาอังกฤษ และปริญญาโท คณะเศรษฐศาสตร์ ภาควิชาเศรษฐศาสตร์ธุรกิจ - หยาดทิพย์ ราชปาล (หยาด) นักแสดง, พิธีกร ศิษย์เก่าคณะบริหารธุรกิจ หลักสูตรนานาชาติ- อุษามณี ไวทยานนท์ (ขวัญ) นักแสดง ศิษย์เก่าคณะนิเทศศาสตร์ เอกประชาสัมพันธ์- กัญญา รัตนเพชร์ (ตาล) นักแสดง ศิษย์เก่าคณะบริหารธุรกิจ- ปรียาดา สิทธาไชย เดิมชื่อ พิมพ์นิภา จิตตธีรโรจน์ (แก้มบุ๋ม) นักแสดง, ยูทูบเบอร์ ศิษย์เก่าคณะนิเทศศาสตร์- จรีนา สิริสิงห (แก้ว,แก้ว ซาซ่า) นักร้องวงซาซ่า ศิษย์เก่าคณะมนุษยศาสตร์ นานาชาติ สาขาการท่องเที่ยวและการโรงแรม หลักสูตรนานาชาติ- ชาเคอลีน มึ้นซ์ (แจ๊คกี้) นักแสดง ศิษย์เก่าคณะนิเทศศาสตร์- วิศว ไทยานนท์ (โทโมะ) อดีตนักร้องวงเค-โอติก ศิษย์เก่าคณะบริหารธุรกิจ หลักสูตรนานาชาติ- อภิภู สหรัตน์ชัย (แบงก์) นักแสดง, พิธีกร ศิษย์เก่าวิทยาลัยนานาชาติ สาขาบริหารธุรกิจ - อิสราลักษณ์ บุรารักษ์ (ลูกน้ำ) อดีตพิธีกร Strawberry Cheesecake G.4, VJ COKE รายการ Shop on Tour (CTH) ศิษย์เก่าคณะนิเทศศาสตร์ สาขาประชาสัมพันธ์- ปัญญริสา เธียรประสิทธิ์ (หวาย) นักร้องค่ายกามิกาเซ่ ศิษย์เก่าวิทยาลัยนานาชาติ สาขาบริหารธุรกิจ - กัญญาพัชญ์ ธนันต์ชัยกานต์ (หญิง) อดีตนักแสดง ศิษย์เก่าคณะนิเทศศาสตร์ สาขาภาพยนตร์- ณัฐจารี หรเวชกุล (เชอรีน) นักร้อง, นักแสดง ศิษย์เก่าคณะนิเทศศาสตร์ สาขาภาพยนตร์- ศุภัคชญา สุขใบเย็น (เฟรม,วันเดอร์เฟรม) นักร้อง ศิษย์เก่าคณะนิเทศศาสตร์ สาขาศิลปการแสดง- เอสเธอร์ สุปรีย์ลีลา (เอสเธอร์) นักแสดง ศิษย์เก่าคณะนิเทศศาสตร์ สาขาสื่อสารตรา- ทัศนียา การสมนุช (เปรี้ยว) นักแสดงช่อง 7HD ศิษย์เก่าคณะนิเทศศาสตร์ สาขาประชาสัมพันธ์- พิมพ์พัชร วัชรเสวี (พาย) นางแบบ, นักแสดง, นักธุรกิจ ศิษย์เก่าวิทยาลัยนานาชาติ สาขาการบริหารและการจัดการ- เวธกา ศิริวัฒนา (เกล) นักแสดงช่อง 3 ศิษย์เก่าคณะบริหารธุรกิจมหาบัณฑิต สาขาบริหารธุรกิจ- ธนกฤต พานิชวิทย์ (ว่าน) นักร้อง, นักแสดง, พิธีกร ศิษย์เก่าปริญญาโท คณะนิเทศศาสตร์ สาขาการสื่อสารเชิงกลยุทธ์ - พงศกร เมตตาริกานนท์ (เต้ย) นักแสดง ศิษย์เก่าคณะนิเทศศาสตร์ สาขาการโฆษณา- เมธัส ตรีรัตนวารีสิน (แจ็ค) นักร้อง, นักแสดง ศิษย์เก่าคณะบริหารธุรกิจ สาขาการสร้างเจ้าของธุรกิจและการบริหารกิจการ- จันจิรา จันทร์พิทักษ์ชัย (จันจิ) นักร้อง, นักเต้น, นักแสดง ศิษย์เก่าคณะนิเทศศาสตรบัณฑิต สาขาโฆษณา- ณัฐรัฐ โมริส เลอกรอง (ณัฐ) นายแบบ, นักแสดง ศิษย์เก่าคณะศิลปศาสตร์ สาขาวิชาภาษาอังกฤษ หลักสูตรนานาชาติ - ภานุพรรณ จันทนะวงษ์ (เจแปน) นักแสดง, พิธีกร ศิษย์เก่าคณะนิเทศศาสตร์ สาขาภาพยนตร์- ณภัทร โชคจินดาชัย (ท็อปแท็ป) นักแสดง, พิธีกร ศิษย์เก่าคณะวิทยาลัยนานาชาติ สาขานิเทศศาสตร์- ธิติ มหาโยธารักษ์ (แบงค์) นักแสดง ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- ณิชาภัทร ฉัตรชัยพลรัตน์ (แพรวา) นักแสดง ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- นฤภรกมล ฉายแสง (แพรว) นักแสดงจีดีเอช ศิษย์เก่าคณะนิเทศศาสตร์- ภาวิณี พูนนิพัฒน์ (แอน) นักแสดง ศิษย์เก่าคณะนิเทศศาสตร์- ณชญาดา รุ่งสว่าง เดิมชื่อ ปาลิดา รุ่งพงศ์วัฒน์ (แพรวา) อดีตสมาชิกชูการ์ อายส์ ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- หฤษฎ์ ชีวการุณ (ซิง) นักแสดง ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- ธนัชชัย วิจิตรวงศ์ทอง (ม่อน) นักแสดง ศิษย์เก่าคณะนิเทศศาสตร์- ณปภา ตันตระกูล (แพท) นักแสดง, พิธีกร ศิษย์เก่าวิทยาลัยนานาชาติ คณะบริหารธุรกิจ สาขาภาษาอังกฤษเพื่อธุรกิจ- อคัมย์สิริ สุวรรณศุข (จักจั่น) นักแสดง ศิษย์เก่าคณะนิเทศศาสตร์ รุ่นที่ 38- มารี เบิรนเนอร์ (มารี) นักแสดง ศิษย์เก่าคณะนิเทศศาสตร์- ชีรณัฐ ยูสานนท์ (น้ำชา) นักร้อง, นักแสดง ศิษย์เก่าวิทยาลัยนานาชาติ- กวินตรา โพธิจักร (แก้ม) นักแสดง ศิษย์เก่าคณะนิเทศศาสตร์- ภัทรศยา เครือสุวรรณศิริ (พีค) นักแสดง ศิษย์เก่าคณะนิเทศศาสตร์- ธนากร ชินกูล (โบ) ดีเจ, นักแสดง, พิธีกร ศิษย์เก่าคณะนิเทศศาสตร์- สุษิรา แน่นหนา (ซูซี่) นางแบบ, นักแสดง ศิษย์เก่าคณะนิเทศศาสตร์- เจนสุดา ปานโต สิริสันต์ (เจน) นางแบบ, นักแสดง, พิธีกร ศิษย์เก่าคณะมนุษยศาสตร์- อามีนา กูล (ไอซ์) นักแสดง ศิษย์เก่าคณะนิเทศศาสตร์- ชลธร ปรัชญารุ่งโรจน์ (แจม) นักแสดง ศิษย์เก่าคณะมนุษย์ศาสตร์ ภาควิชาภาษาอังกฤษธุรกิจ- อรรคพันธ์ นะมาตร์ (อ๋อม) อดีตนักแสดง ศิษย์เก่าคณะนิเทศศาสตร์ สาขาการโฆษณา- สุวภัทร เตชะวิริยะวงศ์ (พิม) นักแสดง, ช่างถ่ายภาพ ศิษย์เก่าคณะบริหารธุรกิจ- ชนกันต์ อาพรสุทธินันธ์ (กันต์, กันสมาย) นักแสดง, ยูทูบเบอร์, ช่างสัก ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- กีรติ เงินคำ (บอมบ์แบม) นักแสดง ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- ณวัชร์ พุ่มโพธิงาม (ไวท์) นักแสดง ศิษย์เก่าคณะบริหารธุรกิจ สาขาการตลาด- เปรมอนันต์ ศรีพานิช (ฟีฟ่า) นักแสดง ศิษย์เก่าคณะบริหารธุรกิจ- คริษฐา สังสะโอภาส (ชิงชิง) นักแสดง ศิษย์เก่าคณะนิเทศศาสตร์ สาขาภาพยนตร์- ปราชญา เรืองโรจน์ (สิงโต) นักแสดง ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- รมิดา จีรนรภัทร (เจน) นักแสดง ศิษย์เก่าคณะนิเทศศาสตร์ ภาควิชาการสื่อสารแบรนด์- อภิชญา แซ่จัง (ไซซี) นักแสดง ศิษย์เก่าวิทยาลัยนานาชาติจีน- ณัฏฐณิชา ดังวัธนาวณิชย์ (ณิชา) นักแสดงช่อง 3 เอชดี ศิษย์เก่าคณะนิเทศศาสตร์ ภาควิชาการสื่อสารแบรนด์- ปรมะ อิ่มอโนทัย (ปั้นจั่น) นักแสดงช่อง 3 เอชดี, พิธีกร ศิษย์เก่าคณะนิเทศศาสตร์ ภาควิชาศิลปะการแสดง- จรรยา ธนาสว่างกุล (หยา) นักแสดง, ครูสอนการแสดง ศิษย์เก่าคณะนิเทศศาสตร์ ภาควิชาศิลปะการแสดง- พิทวัส พฤกษกิจ (โต้ง,โต้งทูพี) นักร้อง, ศิลปินแรปเปอร์วง Southside คณะนิเทศศาสตร์ ภาควิชาภาษาอังกฤษ- เจตสุภา เครือแตง (แจน) อดีตสมาชิกวงบีเอ็นเคโฟร์ตีเอต (BNK48) รุ่นที่ 1 ศิษย์เก่าคณะศิลปกรรมศาสตร์ สาขาวิชาการออกแบบนิเทศศิลป์- มนัญญา เกาะจู (นิ้ง) อดีตสมาชิกวงบีเอ็นเคโฟร์ตีเอต (BNK48) รุ่นที่ 1 ศิษย์เก่าคณะนิติศาสตร์- ธนนท์ จำเริญ (นนท์) นักร้อง ศิษย์เก่าคณะนิเทศศาสตร์- ณัฐพงศ์ เลิศศรีนวล (นัท) มือกีตาร์วง Helmetheads ศิษย์เก่าคณะคณะนิเทศศาสตร์ สาขาศิลปะการแสดง เอกการแสดงและกำกับ- มิโอริ โอคุโบะ (มิโอริ) อดีตสมาชิกวงบีเอ็นเคโฟร์ตีเอต (BNK48) รุ่นที่ 1 ศิษย์เก่าวิทยาลัยนานาชาติ สาขา Innovative Media Production- วฑูศิริ ภูวปัญญาสิริ (ก่อน) อดีตสมาชิกวงบีเอ็นเคโฟร์ตีเอต (BNK48) รุ่นที่ 1 ศิษย์เก่าวิทยาลัยนานาชาติ สาขา Innovative Media Production- กานต์ธีรา วัชรทัศนกุล (เนย) อดีตสมาชิกวงบีเอ็นเคโฟร์ตีเอต (BNK48) รุ่นที่ 1 ศิษย์เก่าคณะนิเทศศาสตร์- กุลจิราณัฐ วรรักษา (เจน) อดีตสมาชิกวงบีเอ็นเคโฟร์ตีเอต (BNK48) รุ่นที่ 1 ศิษย์เก่าคณะมนุษยศาสตร์และการจัดการการท่องเที่ยว- สิริการย์ ชินวัชร์สุวรรณ (ผักขม) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 ศิษย์เก่าคณะนิเทศศาสตร์- พาขวัญ น้อยใจบุญ (พาขวัญ) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 ศิษย์เก่าคณะนิเทศศาสตร์ สาขาวิชาวิทยุกระจายเสียง วิทยุโทรทัศน์ และการผลิตสื่อสตรีมมิง- ภัทรนรินทร์ เหมือนฤทธิ์ (นาย) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 ศิษย์เก่าคณะนิเทศศาสตร์ สาขาการผลิตอีเว้นท์และการจัดการนิทรรศการและการประชุม- ณัฐทิชา จันทรวารีเลขา (ฟ้อนด์) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 ศิษย์เก่าคณะการสร้างเจ้าของธุรกิจและการบริหารกิจการ- ณัฐกุล พิมพ์ธงชัยกุล (จีจี้) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- กมนธิดา โรจน์ทวีนิธิ (วิว) อดีตสมาชิกวงบีเอ็นเคโฟร์ตีเอต (BNK48) รุ่นที่ 2 ศิษย์เก่าคณะนิเทศศาสตร์ สาขา Innovative Media Production- วชิรวิชญ์ เรืองวิวรรธน์ (ชิม่อน) ดิจิทัลมีเดียและศิลปะภาพยนตร์ สาขาวิชาภาพยนตร์- ฐิติพัฒน์ จันทร์แก้ว (โฟล์ค) นักแสดง ศิษย์เก่าคณะนิเทศศาสตร์ - ซินดี้ บิชอพ (ซินดี้) นางแบบ, นักแสดง ศิษย์เก่าคณะนิเทศศาสตร์ - ชินพรรธน์ กิติชัยวรางค์กูร (ฟลุท) นักแสดง ศิษย์เก่าคณะดิจิทัลมีเดียและศิลปะภาพยนตร์- ศดานนท์ ดุรงคเวโรจน์ (นนท์) นักแสดง ศิษย์เก่าคณะดิจิทัลมีเดียและศิลปะภาพยนตร์- คฑาวุธ จันทน์แดง (ปลาย) มือกีตาร์วง Momomania ศิษย์เก่าคณะนิเทศศาสตร์ สาขาการบริหารธุรกิจบันเทิงและการผลิต- ธัญญภัสร์ ภัทรธีรชัยเจริญ (น้ำฟ้า) นักแสดง ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- รักษ์วนีย์ คำสิงห์​ (เบสท์)​​ นักแสดง, ยูทูบเบอร์ ศิษย์เก่าคณะคณะนิเทศศาสตร์​- มณิสรา โรจนรักษ์ (นิวเยียร์) นักแสดง ศิษย์เก่าคณะนิเทศศาสตร์- พฤกษ์ พานิช (ซี) นายแบบ, นักร้อง, พิธีกร ศิษย์เก่าคณะนิเทศศาสตร์ สาขาการโฆษณา- ปุณณฤกษ์ อาศัยป่า (ดรีม) นักแสดง ศิษย์เก่าคณะนิติศาสตร์- ปริญญากรณ์ ขันสวะ (ยิม) นักแสดง ศิษย์เก่าเอกการโฆษณาคณะนิเทศศาสตร์ สาขาวิทยุโทรทัศน์- นรภัทร วิไลพันธุ์ (ไบร์ท) นักแสดงช่องวัน 31 ศิษย์เก่าวิศวกรรมศาสตร์
 ด้านนักการเมือง- ภคมน หนุนอนันต์ สมาชิกสภาผู้แทนราษฎรจังหวัดพัทลุง สังกัดพรรคประชาชน, รองโฆษกพรรคประชาชน, อดีตผู้สื่อข่าวช่อง วอยซ์ ทีวี ศิษย์เก่าเอกวิทยุและโทรทัศน์ คณะนิเทศศาสตร์- ธีรรัตน์ สำเร็จวาณิชย์ รัฐมนตรีช่วยว่าการกระทรวงมหาดไทย ในรัฐบาล แพทองธาร ชินวัตร สมาชิกสภาผู้แทนราษฎรกรุงเทพมหานคร ชุดที่ 26 สังกัดพรรคเพื่อไทย ศิษย์เก่าคณะนิเทศศาสตร์
 ด้านข้าราชการพลเรือน- ลลิตา สิงห์โตทอง เลขานุการนายกองค์การบริหารส่วนจังหวัดชลบุรี, อดีตสมาชิกสภาองค์การบริหารส่วนจังหวัดชลบุรี, อดีตสมาชิกและนักร้องนำวง "ซินญอริต้า" ในสังกัดจีเอ็มเอ็ม แกรมมี่ และนักร้องเดี่ยวในสังกัดอาร์เอส
 ด้านกีฬา- ร้อยตำรวจเอกหญิง แทมมารีน ธนสุกาญจน์ (แทมมี่) อดีตนักเทนนิสหญิง, ข้าราชการตำรวจชั้นสัญญาบัตร รุ่นที่ 40 สังกัดกองการเงิน สำนักงานงบประมาณและการเงิน สำนักงานตำรวจแห่งชาติ ศิษย์เก่าคณะนิติศาสตร์ รุ่นที่ 33- ร้อยตำรวจเอก ดนัย อุดมโชค (ปิ๊ก) อดีตนักเทนนิสชาย, ผู้ฝึกสอนนักกีฬาเทนนิส ศิษย์เก่าคณะนิติศาสตร์
 ด้านบุคลากรทางการศึกษา- ศาสตราจารย์กิตติคุณ ดร.วีรวัฒน์ กนกนุเคราะห์ นักเขียนชื่อดัง นักเขียนบทโทรทัศน์และบทภาพยนตร์ นักวิจัยดีเด่นแห่งชาติ พ.ศ. 2555, เมธีวิจัยอาวุโสและ  ราชบัณฑิตสภาวิจัยแห่งชาติ, อดีตผู้ช่วยศาสตราจารย์ประจำ คณะมนุษยศาสตร์ พ.ศ. 2534-2550.- สายวรุณ น้อยนิมิตร อาจารย์พิเศษ
 ด้านรัฐวิสาหกิจ- ฐาปนีย์ เกียรติไพบูลย์ (กลาง) ผู้ว่าการการท่องเที่ยวแห่งประเทศไทย ศิษย์เก่าคณะศิลปศาสตร์
 ด้านผู้บริหาร- สมฤดี ชัยมงคล ประธานเจ้าหน้าที่บริหาร บริษัท บ้านปู จำกัด (มหาชน) ศิษย์เก่าคณะคณะบัญชี 
 ด้านวงการผู้ประกาศข่าว- อัญชะลี ไพรีรัก (ปอง) ผู้ประกาศข่าวแนวหน้าออนไลน์ ศิษย์เก่าคณะนิเทศศาสตร์ - ทวินันท์ คงคราญ (จ๊ะโอ๋) ผู้อำนวยการสื่อสารองค์กร สถานีวิทยุโทรทัศน์กองทัพบกช่อง 5, อดีตผู้ประกาศข่าว, ผู้ประกาศคำสั่งของคณะรัฐประหาร ขณะที่มีการรัฐประหารในประเทศไทย พ.ศ. 2549 โดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ศิษย์เก่าคณะนิเทศศาสตร์- สรยุทธ สุทัศนะจินดา (ยุทธ) ผู้ประกาศข่าวช่อง 3 เอชดี ศิษย์เก่าคณะนิเทศศาสตร์ รุ่นที่ 22 - สาธิต กรีกุล (บิ๊กจ๊ะ) ผู้ประกาศข่าวกีฬาช่อง 3 เอชดี, ผู้บรรยายกีฬา ศิษย์เก่าคณะบริหารธุรกิจบัณฑิต รุ่นที่ 16 - มีสุข แจ้งมีสุข (ไก่) อดีตผู้ประกาศข่าวช่อง 3 เอชดี ศิษย์เก่าคณะนิเทศศาสตร์ รุ่นที่ 32 - รุ่งนภา ชุมชัยเวทย์ (หลิน) อดีตผู้ประกาศข่าวช่องเนชั่นทีวีและโมเดิร์นไนน์ทีวี ศิษย์เก่าคณะนิเทศศาสตร์- นวนันท์ บำรุงพฤกษ์ (นิปปอน) ผู้ประกาศข่าวช่องวัน 31 และช่องจีเอ็มเอ็ม 25 ในนามสำนักข่าววันนิวส์ อดีตผู้ประกาศข่าวช่อง 3 และช่อง 7 ศิษย์เก่าเอกโฆษณา วิชาโทประชาสัมพันธ์ คณะนิเทศศาสตร์- ธีรวัฒน์ พึ่งทอง (บอล) ผู้ประกาศข่าวในพระราชสำนักสังกัด ช่อง 9 เอ็มคอต เอชดี และนักจัดรายการวิทยุของ อสมท. ศิษย์เก่าระดับปริญญาตรีเอกวิทยุกระจายเสียงและวิทยุโทรทัศน์ วิชาโทวารสารศาสตร์ และระดับปริญญาโท สาขาบริหารธุรกิจบันเทิง คณะนิเทศศาสตร์ - เขมสรณ์ หนูขาว (มิลค์) ผู้ประกาศข่าวไทยรัฐทีวี ศิษย์เก่าคณะนิติศาสตร์ รุ่นที่ 35 - สลิตา พรรณลึก (เฟรม) ผู้ประกาศข่าวเนชั่นทีวี ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์ - ณัฐชนน อาภาศรีรัตน์ (ณัฐ) อดีตผู้ประกาศข่าวช่อง 7HD และอาจารย์พิเศษมหาวิทยาลัยกรุงเทพ ศิษย์เก่าคณะนิเทศศาสตร์ สาขาวิทยุกระจายเสียงและวิทยุโทรทัศน์- ธัญญลักษณ์ วรรณโคตร (นัท,นัทตี้) ผู้สื่อข่าวภาคสนามสังกัดข่าวสด ศิษย์เก่าสาขาวิทยุกระจายเสียงและวิทยุโทรทัศน์ คณะนิเทศศาสตร์- สวิตต์ ลีละพงศ์วัฒนา (กาย) ผู้ประกาศข่าวช่อง 7HD ศิษย์เก่าคณะนิเทศศาสตร์- วาเนสสา สมัคศรุติ (หนอยแน่) ผู้ประกาศข่าวช่อง 9 เอ็มคอต เอชดี ศิษย์เก่าคณะนิเทศศาสตร์ สาขาการสื่อสารเชิงกลยุทธ์
 ด้านวงการคอนเทนต์ครีเอเตอร์ / ยูทูบเบอร์- รักษ์วนีย์ คำสิงห์​ (เบสท์)​ เจ้าของช่อง Youtube:Kamsing Family CHANNEL) ศิษย์เก่าคณะนิเทศศาสตร์​- ธรรมนูญ บุญใส (นัททวิต) เจ้าของช่อง Youtube:VAST Studio ศิษย์เก่าคณะดิจิทัลมีเดียและศิลปะภาพยนตร์- กรองรัตน์ นามสกุลรอระบุ (ดาว) เจ้าของช่อง Youtube:Daw Daw ศิษย์เก่าคณะดิจิทัลมีเดียและศิลปะภาพยนตร์- ณัฐธิชา นามวงษ์ (เก๋ไก๋) เจ้าของช่อง​ YouTube:kaykai-Salaider ศิษย์เก่าคณะนิเทศศาสตร์ สาขาการโฆษณา- เนติเจน เนติรัตนไพบูลย์ (สไปร์ท) เจ้าของช่อง YouTube:SPD ศิษย์เก่าคณะบริหารธุรกิจ สาขาการตลาด- ณัฐพล บุญสา (เบียร์, อาจารย์เบียร์) นักจัดรายการสนทนาธรรมทางออนไลน์ในสไตล์ฮาร์ดคอ และเป็นเจ้าของเพจเฟสบุ๊ค "คนตื่นธรรม", อดีตที่ปรึกษาทางด้านการตลาด ศิษย์เก่าเอกการสื่อสารแบรนด์ คณะนิเทศศาสตร์

**การเดินทาง**
วิทยาเขตกล้วยน้ำไท- ที่ตั้ง ซอยมหาวิทยาลัยกรุงเทพ ถนนพระรามที่ 4 แขวงพระโขนง เขตคลองเตย กรุงเทพมหานคร 10110- การคมนาคม รถประจำทางสาย 22(3-40) 26A(1-77) 46(3-10) 72(3-46) 115(1-45) 149(4-53) 507(3-13) 519(1-57)
วิทยาเขตรังสิต- ที่ตั้ง 9/1 หมู่ที่ 5 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120- การคมนาคม รถไฟสายสีแดงเข้ม ส่วนต่อขยาย ช่วงรังสิต-มหาวิทยาลัยธรรมศาสตร์ ศูนย์รังสิต ลงสถานีมหาวิทยาลัยกรุงเทพ รถประจำทางสาย 39(1-4) 39(เดิม) 356 510(1-19) 510(1-20E) 520(1-68) 1-31 รถตู้สาย 338 349 ต.85 ต.118 รถสองแถวสาย 1008 1116 6188 รถ บขส. สายภาคเหนือและตะวันออกเฉียงเหนือ นอกจากนี้ทางมหาวิทยาลัยยังจัดบริการรถโดยสารวิ่งระหว่างวิทยาเขตกล้วยน้ำไท และวิทยาเขตรังสิต ผ่านทางด่วนใช้เวลาประมาณ 40 นาที เป็นบริการเฉพาะอีกด้วย
รถบริการภายในมหาวิทยาลัย- ภายในมหาวิทยาลัยกรุงเทพ วิทยาเขตรังสิต มีการให้บริการรถในการรับส่งนักศึกษาภายใน โดยรถจะจอดรับบริเวณ ศาลาพักใจ อาคาร A7 อาคาร A3 (BU Land Mark) อาคาร A4 อาคาร A6 อาคาร B4 (คณะวิศวกรรมศาสตร์) หอสมุดสุรัตน์ โอสถานุเคราะห์ อาคารนิเทศศาสตร์คอมเพล็กซ์ ปองทิพย์ โอสถานุเคราะห์ ศูนย์กีฬาสุรี บูรณธนิต

**อ้างอิง**
  BU Timeline

**ดูเพิ่ม**
 กรุงเทพโพลล์- สโมสรฟุตบอลมหาวิทยาลัยกรุงเทพ-  สโมสรโรตาแรคท์มหาวิทยาลัยกรุงเทพ date=2012-02-03 

**แหล่งข้อมูลอื่น**
  เว็บไซต์ทางการของมหาวิทยาลัยกรุงเทพ
หมวดหมู่:มหาวิทยาลัยกรุงเทพ
กรุงเทพ
ก
กรุงเทพ
หมวดหมู่:สถานศึกษาในอำเภอคลองหลวง
หมวดหมู่:สถานศึกษาในเขตคลองเตย